Държавен вестник, бр. 84, 2023 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  84
ния, при проверки, досъдебни производства, 
производства за конфликт на интереси, в това 
число и всяка друга дейност, представлява 
класифицирана информация по смисъла на 
Закона за защита на класифицираната ин­
формация.
(2) При встъпването си в длъжност лицата 
по ал. 1 подписват декларация, че няма да 
разгласяват информация, станала им известна 
при или по повод изпълнение на задълженията 
им след освобождаването им.
(3) Лицата по ал. 1 подписват декларация 
за частни интереси и декларация за частен 
интерес по конкретен повод.
Чл. 34. Членовете на Комисията и лицата 
по чл. 15, ал. 1, т. 1 и 2 не носят имуществена 
отговорност за причинени вреди при упраж­
няване на възложените им по този закон 
правомощия, освен ако вредите са настъпили 
в резултат на престъпление от общ характер.
Чл. 35. Членовете на Комисията и всички 
нейни служители се застраховат за сметка 
на Комисията за рисковете по застраховки 
„Злополука“ и „Живот“.
Чл. 36. (1) Стажът на членовете на Коми­
сията, както и на лицата в администрацията, 
заемащи длъжност, за която се изисква висше 
юридическо образование и юридическа пра­
воспособност, се зачита за юридически стаж.
(2) Стажът на лицата в администрацията, 
заемащи длъжност, за която се изисква висше 
икономическо образование, се зачита за стаж 
по специалността в обществения сектор.
(3) Трудът на членовете на Комисията, на 
разследващите инспектори и на инспектори­
те, осъществяващи оперативно-издирвателна 
дейност, се зачита за първа категория.
(4) При изпълнение на служебните си 
задължения разследващите инспектори и 
инспекторите, осъществяващи оперативно-
издирвателна дейност, пътуват безплатно в 
обществения градски транспорт.
Чл. 37. (1) Съставът, структурата, правата и 
задълженията на специализираната дирекция 
„Противодействие на корупцията“, дирекциите 
в специализираната администрация и общата 
администрация се определят с устройствения 
правилник.
(2) Правилникът се приема от Комисията 
и се обнародва в „Държавен вестник“.
Г л а в а  т р е т а
ВЗАИМОДЕЙСТВИЕ НА КОМИСИЯТА С 
ДРУГИ ДЪРЖАВНИ ОРГАНИ И МЕЖДУ­
НАРОДНО СЪТРУДНИЧЕСТВО
Чл. 38. (1) За постигане на целта на този 
закон Комисията, разследващите инспектори 
и инспекторите, осъществяващи опeративно-
издирвателна дейност, Комисията за отнемане 
на незаконно придобитото имущество, Проку­
ратурата на Република България, Европейската 
прокуратура, Министерството на вътрешните 
работи, Министерството на финансите, Аген­
цията за държавна финансова инспекция, 
Държавна агенция „Национална сигурност“, 
Национална агенция за приходите, Агенция 
„Митници“, Главният инспекторат към Ми­
нистерския съвет, Инспекторатът към Висшия 
съдебен съвет и инспекторатите по чл. 46 от 
Закона за администрацията си взаимодействат 
съобразно предоставената им компетентност.
(2) Условията, редът и сроковете за осъщест­
вяване на взаимодействието се определят със 
съвместна инструкция на главния прокурор, 
оправомощения от Европейската прокуратура 
европейски делегиран прокурор по чл. 139а, 
ал. 1 от Закона за съдебната власт, министъра 
на финансите и министъра на вътрешните 
работи, председателя на Държавна агенция 
„Национална сигурност“, главния инспектор 
в Инспектората към Висшия съдебен съвет, 
Комисията за противодействие на корупци­
ята и Комисията за отнемане на незаконно 
придобитото имущество.
Чл. 39. Прокурорът, който е компетентен 
да разгледа досъдебното производство или 
преписката за престъпленията по чл. 194, 
ал. 3 от Наказателно-процесуалния кодекс, 
разследвани от разследващите инспектори 
към Комисията, незабавно уведомява Коми­
сията за:
1. постановленията, с които се отказва 
образуване на досъдебно производство;
2. постановленията, с които досъдебното 
производство се спира или прекратява;
3. внасянето на обвинителен акт, на пос­
тановление с предложение за освобождаване 
на дееца от наказателна отговорност с нала­
гане на административно наказание или на 
споразумение за решаване на делото в съда;
4. наложените обезпечителни мерки върху 
имуществото на обвиняемия.
Чл. 40. (1) При изпълнение на правомощия­
та си по този закон Комисията, разследващите 
инспектори и инспекторите, осъществяващи 
оперативно-издирвателна дейност, могат да 
искат съдействие, сведения и документи, 
включително в електронен вид, от държавни 
и общински органи, търговци, кредитни ин­
ституции, нотариуси и съдебни изпълнители, 
както и от други физически и юридически лица.
(2) Органите и лицата по ал. 1 са длъжни 
да предоставят сведенията в срока, посочен 
в искането, с изключение на тези, които се 
предоставят по специален ред.
(3) Обменът на класифицирана информа­
ция се извършва в съответствие със Закона 
за защита на класифицираната информация.
(4) Обработването на лични данни се 
извършва в съответствие с изискванията за 
тяхната защита.
Чл. 41. (1) За изпълнение на дейностите 
по глава девета от органите по чл. 15, ал. 1, 
т. 1 се осъществява взаимодействие между 
Комисията и:
1. Прокуратурата на Република България;